ישיבת מליאה, כנסת 20, פרוטוקול מספר 282, 2017-12-04 00:00

יולי יואל אדלשטיין: חברי הכנסת, היום ט"ז בכסלו התשע"ח, 4 בדצמבר 2017.

יולי יואל אדלשטיין: אני מתכבד לפתוח את ישיבת הכנסת.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק למניעת הסתננות (עבירות ושיפוט) (הוראת שעה), התשע"ח–2017, שהחזירה ועדת הפנים והגנת הסביבה.

ירדנה מלר-הורוביץ: לקריאה ראשונה, מטעם הממשלה: הצעת חוק ההגבלים העסקיים (מתן הוראות ליבואן ישיר – הוראת שעה), התשע"ח–2017; הצעת חוק לתיקון דיני הרשויות המקומיות (חוקי עזר בעניין פתיחתם וסגירתם של עסקים בימי מנוחה), התשע"ח–2017; הצעת חוק שירות המדינה (מינויים) (תיקון מס' 20) (מינוי היועצים המשפטיים למשרדי הממשלה), התשע"ח–2017; הצעת חוק הביטוח הלאומי (תיקון מס' 200) (ביטול הוועדה הארצית המייעצת לענייני סיעוד), התשע"ח–2017; הצעת חוק לתיקון פקודת העיריות (הוראת שעה) (תיקון מס' 4), התשע"ח–2017.

ירדנה מלר-הורוביץ: לדיון מוקדם – החל בהצעת חוק פ/4794/20 וכלה בהצעת חוק פ/4828/20: הצעת חוק התכנון והבנייה (תיקון – הקמת ועדה מיוחדת לקידום והסדרת התכנון ביישובים הדרוזיים) (הוראת שעה), התשע"ח–2017, מאת חברי הכנסת חמד עמאר, רוברט אילטוב, עודד פורר ויוליה מלינובסקי; הצעת חוק-יסוד: הכנסת (תיקון – ביטול הדרישה לוויתור על אזרחות זרה), מאת חברי הכנסת נאוה בוקר ואכרם חסון; הצעת חוק הרשויות המקומיות (מימון בחירות) (תיקון – הארכת מועדים), התשע"ח–2017, מאת חברי הכנסת יעקב אשר, משה גפני, אורי מקלב, יואב בן צור ובצלאל סמוטריץ; הצעת חוק הסכמים קיבוציים (תיקון מס' 6) (תיקון – תקופת תוקפו של צו אי-תחולה על עובדי המוסד למודיעין ולתפקידים מיוחדים), התשע"ח–2017, מאת חברי הכנסת אמיר אוחנה, יעקב פרי, איל בן ראובן, אלעזר שטרן, מיקי לוי, שרן השכל ורועי פולקמן; הצעת חוק יום השחרור וההצלה מגרמניה הנאצית, התשע"ח–2017, מאת חברי הכנסת יואב בן צור, יצחק וקנין, בצלאל סמוטריץ, יעקב אשר, ישראל אייכלר, שולי מועלם-רפאלי, אורלי לוי אבקסיס, מיכאל מלכיאלי, רוברט אילטוב, יואל רזבוזוב, ניסן סלומינסקי, איציק שמולי, אורי מקלב, טלי פלוסקוב וקבוצת חברי הכנסת; הצעת חוק שלילת תקצוב מוסדות חינוך המפלים תלמידים ברישום אליהם (תיקוני חקיקה), התשע"ח–2017, מאת חבר הכנסת מאיר כהן; הצעת חוק הבטחת הכנסה (תיקון – הצמדת הגמלה בגיל פרישה לשכר הממוצע במשק), התשע"ח–2017, מאת חבר הכנסת איציק שמולי; הצעת חוק נציגי הממשלה הנואמים בטקסים ממלכתיים, התשע"ח–2017, מאת חברי הכנסת אלעזר שטרן, יאיר לפיד, יעל גרמן, חיים ילין, עליזה לביא, קארין אלהרר, יואל רזבוזוב, יעקב פרי, מאיר כהן, מיקי לוי ועפר שלח; הצעת חוק לצמצום השימוש בשקיות נשיאה חד-פעמיות (תיקון – פטור מהיטל), התשע"ח–2017, מאת חברי הכנסת ישראל אייכלר, קסניה סבטלובה ומיכאל מלכיאלי; הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשע"ח–2017, מאת חברי הכנסת תמר זנדברג, ציפי לבני, יעל גרמן, יעל כהן-פארן, נחמן שי, מוסי רז, איציק שמולי, מכלוף מיקי זוהר,

ירדנה מלר-הורוביץ: יעקב מרגי ועליזה לביא; הצעת חוק לתיקון פקודת מיסי העירייה ומיסי הממשלה (פטורין) (פטור מארנונה למבנה ברחוב שמתבצעות בו עבודות פיתוח או תשתית), התשע"ח–2017, מאת חברי הכנסת עודד פורר, חמד עמאר, רוברט אילטוב, יוליה מלינובסקי, יעקב מרגי, יוסי יונה, טלי פלוסקוב, נורית קורן, אכרם חסון, יואב בן צור, נחמן שי וג'מאל זחאלקה; הצעת חוק יסודות התקציב (תיקון – הפחתה מתקציב הניתן למוסד תורני), התשע"ח–2017, מאת חברי הכנסת עודד פורר, חמד עמאר, רוברט אילטוב ויוליה מלינובסקי; הצעת חוק סיוע לבוגרי מסגרת השמה חוץ-ביתית, התשע"ח–2017, מאת חברת הכנסת אורלי לוי אבקסיס; הצעת חוק העמותות (תיקון – חובת גילוי תרומה אנונימית), התשע"ח–2017, מאת חברי הכנסת תמר זנדברג ויואל חסון; הצעת חוק לתיקון פקודת מס הכנסה (פעילות תאגידים זרים בישראל באמצעות האינטרנט), התשע"ח–2017, מאת חברי הכנסת מכלוף מיקי זוהר, משה גפני ומיקי רוזנטל; הצעת חוק לתיקון פקודת רופאי השיניים (איסור גביית תשלום בעד תקופת התמחות), התשע"ח–2017, מאת חברת הכנסת נורית קורן; הצעת חוק נכי רדיפות הנאצים (תיקון מס 20) (תיקון – הארכת מועד להגשת בקשה להחזרת עודף שכר טרחה), התשע"ח–2017, מאת חברי הכנסת אלעזר שטרן, איציק שמולי, דוד ביטן, טלי פלוסקוב ודב חנין; הצעת חוק הכשרות המשפטית והאפוטרופסות (תיקון – חובת יידוע), התשע"ח–2017, מאת חבר הכנסת בצלאל סמוטריץ; הצעת חוק בנק ישראל (תיקון – אישור פרטי שטרי כסף ומעות), התשע"ח–2017, מאת חברי הכנסת יעקב מרגי, יצחק וקנין, נורית קורן, מאיר כהן, מיכאל מלכיאלי ויואב בן צור; הצעת חוק הקמת שדה תעופה בנגב, התשע"ח–2017, מאת חברי הכנסת חיים ילין, יאיר לפיד, מאיר כהן, אלי אלאלוף, טלי פלוסקוב, יעקב פרי, מיקי לוי, אלעזר שטרן, יעל גרמן, עפר שלח, קארין אלהרר, יואל רזבוזוב ועליזה לביא; הצעת חוק חינוך ממלכתי (תיקון – שלילת השתתפות בתקציב עקב הפליה), התשע"ח–2017, מאת חברת הכנסת מרב מיכאלי; הצעת חוק הגבלת הפרסומת והשיווק של מוצרי טבק (תיקון – דיווח בדבר רכיבים של מוצרי טבק), התשע"ח–2017, מאת חברי הכנסת תמר זנדברג, איתן כבל ויעל גרמן; הצעת חוק לתיקון פקודת התעבורה (שירותי תחבורה ציבורית ללא תשלום),

ירדנה מלר-הורוביץ: התשע"ח–2017, מאת חברי הכנסת תמר זנדברג, איתן כבל ודב חנין; הצעת חוק לתיקון פקודת התעבורה (הגבהת מעברי חציה צמוד למוסדות חינוך), התשע"ח–2017, מאת חברת הכנסת איילת נחמיאס ורבין; הצעת חוק הגבלת הפרסומת והשיווק של מוצרי טבק (תיקון – סימון רכיבי מוצר טבק על חפיסות או אריזות), התשע"ח–2017, מאת חברי הכנסת תמר זנדברג, יהודה גליק, דב חנין, יעל גרמן ואיתן כבל; הצעת חוק הבנקאות (שירות ללקוח) (תיקון – הגבלת עמלה בעד שירותי סליקה שמשלם עסק זעיר, קטן או בינוני), התשע"ח–2017, מאת חבר הכנסת מיקי לוי; הצעת חוק שוויון ההזדמנויות בעבודה (תיקון – איסור הפליה בשל מבטא), התשע"ח–2017, מאת חברי הכנסת קסניה סבטלובה, סעיד אלחרומי, נחמן שי ועבד אל חכים חאג' יחיא; הצעת חוק לקידום הבנייה במתחמים מועדפים לדיור (הוראת שעה) (תיקון – שמירה על קרקעות חקלאיות), התשע"ח–2017, מאת חברי הכנסת איתן ברושי, איילת נחמיאס ורבין, יעל כהן-פארן, מיקי לוי, יעקב פרי, יחיאל חיליק בר, איציק שמולי, נחמן שי, דב חנין, ענת ברקו, יצחק וקנין, איל בן ראובן, אברהם נגוסה, נורית קורן, מיכאל מלכיאלי, עודד פורר, מרדכי יוגב, בצלאל סמוטריץ ועמר בר-לב; הצעת חוק חובת המכרזים (תיקון – עידוד עסקים קטנים ובינוניים באזור פריפריה במכרז), התשע"ח–2017, מאת חברת הכנסת יעל גרמן; הצעת חוק המאבק בטרור (תיקון – אי-החזרת גופות מחבלים), התשע"ח–2017, מאת חבר הכנסת בצלאל סמוטריץ; הצעת חוק המועצה להשכלה גבוהה (תיקון – מוסדות ישראליים באזור), התשע"ח–2017, מאת חברי הכנסת שולי מועלם-רפאלי ויעקב מרגי; הצעת חוק הביטוח הלאומי (תיקון – סיוע בחינוך המיוחד כעבודה מועדפת), התשע"ח–2017, מאת חבר הכנסת בצלאל סמוטריץ; הצעת חוק הגבלת הפרסומת והשיווק של מוצרי טבק (תיקון – איסור פרסומת והגבלת השיווק של מוצרי טבק), התשע"ח–2017, מאת חברי הכנסת איתן כבל, תמר זנדברג, עבד אל חכים חאג' יחיא ודב חנין; הצעת חוק לתיקון פקודת המשטרה (לוויה וקבורה של מפגעים), התשע"ח–2017, מאת חבר הכנסת בצלאל סמוטריץ; הצעת חוק לתיקון פקודת המשטרה (לוויה וקבורה של מפגעים), התשע"ח–2017, מאת חברי הכנסת ענת ברקו,

ירדנה מלר-הורוביץ: אכרם חסון, שולי מועלם-רפאלי, מיכאל מלכיאלי, ישראל אייכלר, מיקי לוי, אבי דיכטר, אברהם נגוסה, טלי פלוסקוב, מכלוף מיקי זוהר, נורית קורן, דוד ביטן, אמיר אוחנה, אלי אלאלוף, איתן ברושי, שרן השכל, מנחם אליעזר מוזס, יואב קיש ורוברט אילטוב.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, נאומים בני דקה.

יולי יואל אדלשטיין: נפעיל את ההצבעה כדי שתוכלו להירשם.

יולי יואל אדלשטיין: ההצבעה החלה.

קריאה: רגע, לא הספקתי ללחוץ.

יולי יואל אדלשטיין: תלחצי.

קריאות: – – –

יולי יואל אדלשטיין: חברי הכנסת, נעשה משהו שלא ייעשה – אני עוד פעם מפעיל את ההצבעה.

יולי יואל אדלשטיין: הינה, הצלחתי עוד פעם להפעיל את ההצבעה.

יולי יואל אדלשטיין: רגע דרמטי.

יולי יואל אדלשטיין: עכשיו הכול עובד?

יולי יואל אדלשטיין: יוצא מן הכלל.

קריאה: – – –

יולי יואל אדלשטיין: 14 רוצים להשתתף, כולם נרשמו.

יולי יואל אדלשטיין: אני מציע שחבר הכנסת מסעוד גנאים יפתח את הנאומים.

יולי יואל אדלשטיין: אחריו – חברת הכנסת מרב מיכאלי.

יולי יואל אדלשטיין: בבקשה, אדוני.

יולי יואל אדלשטיין: מה, הפרעתי לו באמצע איזו פעילות חשובה?

מסעוד גנאים: כבוד היושב-ראש, חבריי חברי הכנסת, היום היה דיון חשוב בנושא אזורי תעשייה ביישובים הערביים וחלקן של הרשויות הערביות באזורי התעשייה האזוריים הקרובים אליהן.

מסעוד גנאים: לצערי, הרשויות הערביות, רובן לא נהנות מהרווחים או ההטבות של אזורי התעשייה הקרובים אליהן, אלא להפך – הן ניזוקות מהזיהומים של האזורים האלה.

מסעוד גנאים: הנוסחה עד עכשיו, לצערי, היא win-lose; ה-lose לרשויות הערביות.

מסעוד גנאים: רוב הרשויות הערביות הן מהאשכולות הנמוכים, האמצעים שלהן דלים.

מסעוד גנאים: בסוף, אם משרד הפנים דורש מראש הרשות לספק את כל השירותים, לגרום לשגשוג לתושביו, בלי אמצעים, כל דבר אחר שיעזור לו – הוא לא יכול.

מסעוד גנאים: לפי הרבה דיווחים, מהם דיווח, נדמה לי, של עמותת סיכוי, אפילו אם ראש העיר או ראש הרשות הערבי גבה 100% ארנונה מהתושבים שלו, הוא לא יכול להגיש להם שירותים כראוי.

מסעוד גנאים: אז ראשי הרשויות האלה הם כמו שאמר המשורר: (אומר בערבית: השליך אותו כבול למים ואמר לו: היזהר לבל תירטב מהמים.

מסעוד גנאים: ) לא לפחד, התרגום חיובי.

מסעוד גנאים: תודה.

יולי יואל אדלשטיין: תודה, חבר הכנסת מסעוד גנאים.

יולי יואל אדלשטיין: חברת הכנסת מרב מיכאלי, בבקשה, גברתי, ואחריה – חבר הכנסת אכרם חסון.

מרב מיכאלי: תודה רבה, אדוני היושב-ראש, חבריי וחברותיי חברות הכנסת, גם היום, כבכל שבוע, נמצאות כאן מאות נשים הפעילות בארגון נשים עושות שלום.

מרב מיכאלי: אני לא מאמינה שיש מישהו או מישהי מכם שלא שמעה על הארגון הזה, לא פגשה את הנשים האלה, הלבושות לבן עם צעיף כחול-ירוק, שמאמינות בכל מאודן – והן מכל קצוות הקשת הפוליטית – שהדבר הנחוץ למדינת ישראל הוא הסדר מדיני שיביא לנו ביטחון ושלום.

מרב מיכאלי: פגשתי אותן עכשיו שוב, לשיחה, שוב שמעתי מהן את המחויבות שלהן ואת התשוקה האדירה שלהן להשפיע, והן אומרות לי: על ראש הממשלה לפעול בכיוון הזה.

מרב מיכאלי: הן אומרות לי: הוא ראש הממשלה שלנו, הוא אחראי, אנחנו רוצות לנסות להשפיע עליו שיפעל למען הסדר מדיני ושלום.

מרב מיכאלי: אבל אני שמעתי היום את ראש הממשלה בוועדת החוץ והביטחון – אני לא מספרת כאן שום סודות, אני לא מדליפה שום דבר חסוי – הוא חזר ואמר את אותם דברים: הוא חזר ואמר שאין עם מי, אין איך, שזה מסוכן מדי, שזה חסר סיכוי, ולכן בעצם הוא ממשיך ללכת ולהסתובב בעולם ולחזק את מעמדנו, לשיטתו, אף שהתוצאות, איך להגיד, בהצבעה האחרונה באו"ם – 151 מדינות נגדנו, שש בעדנו – פחות מבהירות לי איפה פה ההצלחה הגדולה; אבל הכול חוץ מלהתעסק בסוגיית ההסכם המדיני.

מרב מיכאלי: לכן, אדוני, נראה לי שראוי, לכבוד הנשים האלה שיושבות כאן מולך עכשיו ביציע שלנו, להגיד שוב: אדוני ראש הממשלה, הדבר הכי משמעותי שיביא לישראל ביטחון הוא שלום.

מרב מיכאלי: למה שלא תעשה משהו בכיוון הזה?

מרב מיכאלי: תודה רבה.

יולי יואל אדלשטיין: תודה לחברת הכנסת מרב מיכאלי.

יולי יואל אדלשטיין: חבר הכנסת אכרם חסון, בבקשה, אדוני, ואחריו – חבר הכנסת מוסי רז.

אכרם חסון: אדוני היושב-ראש, חבריי חברי הכנסת, היום ביקשתי – פניתי לכבודך בבקשה – להעלות על סדר-יומה של הכנסת הצעה דחופה בנושא המצב החמור שבו נמצאו חומרים רעילים במזרוני ההחתלה לתינוקות.

אכרם חסון: נחשפנו אתמול בערוץ 10 לכך שמאות אלפי תינוקות חשופים לחומרים מסוכנים, מסרטנים, שמסכנים, כפי שאמרתי, את כל התינוקות.

אכרם חסון: מתברר שאין תו תקן.

אכרם חסון: אנחנו כנראה, אדוני היושב-ראש, מקבלים הרבה חומרים שלא נבדקים, ואז אנחנו משתמשים בהם.

אכרם חסון: אנחנו חשופים עם ההורים, עם הילדים, עם כל אחד אחר.

אכרם חסון: אנחנו כמובן מבקשים באמצעותך לקדם את הדיון הזה וגם לדבר עם משרד הכלכלה ומשרד הבריאות, שכמובן גם הוא מודאג מהתופעה, אבל מישהו ישן בשמירה.

אכרם חסון: ברגע שאומרים: מאות אלפי תינוקות מסכנים את עצמם ואת הבריאות שלהם בזה שאנחנו משתמשים בחומרים מסוכנים בלי בדיקה, לפי דעתי זה אומר דורשני, ואודה לך מאוד אם נעשה את זה מהר מאוד.

אכרם חסון: תודה רבה.

יולי יואל אדלשטיין: תודה לחבר הכנסת אכרם חסון.

יולי יואל אדלשטיין: אני שמח גם לבשר לך שנשיאות הכנסת קיבלה את ההצעה שלך ותוכל ביום רביעי להציג את הנושא ולשמוע את תשובת הממשלה.

יולי יואל אדלשטיין: חבר הכנסת מוסי רז, בבקשה, אדוני, ואחריו – חבר הכנסת זוהיר בהלול.

מוסי רז: אדוני היושב-ראש, חברות וחברי הכנסת, נשים עושות שלום ביציע, לפני 25 שנה 1,700 מדענים פרסמו אזהרה לאנושות בנוגע להתנהלות הסביבתית.

מוסי רז: בשבוע שעבר פורסמה אזהרה שנייה, מאמר מדעי בכתב העת המוביל BioScience, שעליו חתומים יותר מ-15,000 מדענים מ-134 מדינות, ובו נתונים חדשים על מצב כדור הארץ.

מוסי רז: ברוב המדדים המצב הלך והחמיר מאז האזהרה הקודמת: זמינות מים ראויים לשתייה, שלל דיג ימי, בירוא יערות, צפיפות מיני חולייתנים, פליטת פחמן דו-חמצני, הטמפרטורה הממוצעת של כדור הארץ, גידול באוכלוסייה האנושית, גידול באוכלוסיית הבקר במשקים.

מוסי רז: ההסלמה המשמעותית ביותר מוזכרת בהקשר של שינוי האקלים עקב פליטת גזי החממה, בירוא יערות וחקלאות מתועשת, בעיקר לתעשיית הבשר.

מוסי רז: מצטברות עדויות לכך שאנחנו בעיצומה של הכחדת מינים המונית.

מוסי רז: האנושות מוזהרת שהיא חייבת להתגייס לצמצום הגידול באוכלוסייה, הפחתת פליטת גזי החממה, קידום אנרגיה מתחדשת, הגנה ושיקום של מערכות אקולוגיות, הפחתת הזיהום וצמצום תופעת המינים הפולשים.

מוסי רז: מזווית אופטימית מצביעים על כמה נושאים שבהם חל שיפור.

מוסי רז: בסופו של דבר, האחריות מוטלת עלינו, כאזרחים, כנבחרי ציבור – גם פה במדינה, כמו בשאר הפרלמנטים בעולם.

יולי יואל אדלשטיין: תודה, חבר הכנסת רז.

יולי יואל אדלשטיין: חבר הכנסת זוהיר בהלול.

יולי יואל אדלשטיין: בבקשה, אדוני, ואחריו – חבר הכנסת טלב אבו עראר.

זוהיר בהלול: אדוני היושב-ראש, נשים עושות שלום – גיבורות בארץ הקודש.

זוהיר בהלול: משה צ'רטוף, אדוני היושב-ראש, הוא פעיל שלום, תומך נלהב בסובלנות ובכבוד.

זוהיר בהלול: מנסה להילחם בכל מאודו נגד האלימות ונגד הגזענות.

זוהיר בהלול: ביום שישי האחרון, כמנהגו בקודש, התייצב משה צ'רטוף עם בנו אייל ועם פעילים מדהימים אחרים מהצפון בצומת שומרת.

זוהיר בהלול: היו בחזקתם שלטים שהטיפו בעד סובלנות ואהבת אדם ושלום.

זוהיר בהלול: משהתפוגגה ההתקהלות, נשארו הוא ובנו אייל בצומת כדי לאסוף את השלטים.

זוהיר בהלול: לפתע פתאום הגיח מהאפלה – זו לא הייתה אפלה, אבל בשביל לצייר את התמונה – הגיע בחור צעיר ברכבו, ניבל את הפה כלפי אייל וניסה לקחת ממנו את השלט שבידו.

זוהיר בהלול: משה צ'רטוף לא שם לב.

זוהיר בהלול: כעבור רגעים אחדים הגיח אותו בחור עם שחקן חיזוק נוסף, ניבלו את הפה, דרשו את השלטים, קיללו וכמעט פגעו פיזית בשניהם.

זוהיר בהלול: כמעט החרימו את הפלאפון – את הסלולרי שהיה בידם.

זוהיר בהלול: זו עוד תמונה מדכאה, מייאשת, של החברה הישראלית, ששולחת לעיתים את מלתעותיה באמצעות צעיריה כדי לגדוע כל אמירה אחרת וכדי להנציח את מסע ההשתקה השולט גם בעולם הזה.

זוהיר בהלול: מכאן אני קורא למשטרת ישראל – נרשמה תלונה במשטרה, והסתבר שהרכב שייך לחייל בצה"ל ונדמה לי שזה שבעתיים יותר מסוכן.

זוהיר בהלול: המשטרה, שומה עליה להילחם בתופעה הזו, להגן על אנשים שיש בחזקתם אידיאולוגיה אחרת.

זוהיר בהלול: החברה שלנו הפכה להיות מסוכנת, ועל כך אני כמובן מטיף.

זוהיר בהלול: תודה רבה.

יולי יואל אדלשטיין: תודה לחבר הכנסת בהלול.

יולי יואל אדלשטיין: חבר הכנסת טלב אבו עראר, בבקשה, אדוני, ואחריו – חבר הכנסת איתן ברושי.

טלב אבו עראר: תודה, מכובדי היושב-ראש.

טלב אבו עראר: תרשה לי תחילה לברך את נשים עושות שלום שיושבות ביציע כאן.

טלב אבו עראר: ולנושא, לענייננו: חולי האפילפסיה בדרום נאלצים להתמודד עם מחסור אדיר ברופאים.

טלב אבו עראר: בכל האזור אין נוירולוג למבוגרים המומחה למחלה זו.

טלב אבו עראר: החולים ממתינים חודשים ארוכים.

טלב אבו עראר: רבים מהם נאלצים לנסוע למרכז או לצפון ומוציאים סכומים רבים של כסף על מנת לקבל טיפול.

טלב אבו עראר: ישנם 82,000 בני אדם שהם חולים במחלה הזו בכל הארץ.

טלב אבו עראר: בדרום במיוחד: לילדים יש רק נוירולוגית אחת, ולמבוגרים אין נוירולוג.

טלב אבו עראר: אני שואל כאן: איפה משרד הבריאות כאן?

טלב אבו עראר: לא מבין.

טלב אבו עראר: הוא רואה את המחלה, רואה את האנשים החולים במחלה הזו – מה הוא יכול לעשות בקטע הזה?

טלב אבו עראר: תודה.

יולי יואל אדלשטיין: תודה לחבר הכנסת טלב אבו עראר.

יולי יואל אדלשטיין: חבר הכנסת איתן ברושי.

יולי יואל אדלשטיין: בבקשה, אדוני, ואחריו – חבר הכנסת סעיד אלחרומי.

איתן ברושי: אדוני היושב-ראש, חברי הכנסת, גם אני מקדם בברכה את הנשים ביציע ואני רוצה לומר שביום חמישי האחרון בערד נרצח החייל רון יצחק קוקיא, סמל בנח"ל, לוחם קרבי.

איתן ברושי: מכאן אני רוצה לשלוח תנחומים למשפחתו ולחבריו, הלוחמים והאחרים, ולומר שעם כל ההתרחשויות שיודעים הבית הזה והחברה בישראל, צריך לזכור גם את הפרופורציות וגם את השאלות הגדולות שעוד לפנינו.

איתן ברושי: צריך לעשות הכול שזה יהיה החלל האחרון, אבל צריך לומר שאנחנו בתוך עימות, בתוך מלחמה, בתוך מאבקים, ושעם כל המחלוקות – ובוודאי נדבר על זה עוד בהמשך היום – צריך לזכור את האירוע הזה, צריך לעשות הכול שייתפסו הרוצחים ויועמדו לדין וצריך לעשות הכול שזה יהיה החלל האחרון.

ענת ברקו: הם נתפסו.

איתן ברושי: יהא זכרו ברוך.

ענת ברקו: הם נתפסו.

יולי יואל אדלשטיין: תודה לחבר הכנסת איתן ברושי.

יולי יואל אדלשטיין: חבר הכנסת סעיד אלחרומי, בבקשה, אדוני, ואחריו – חבר הכנסת יהודה גליק.

סעיד אלחרומי: אדוני היושב-ראש, חבריי חברי הכנסת, גם אני מצטרף לברכה לנשים הנפלאות שנמצאות ביציע.

סעיד אלחרומי: הדייגים בנמל יפו עוברים בשנים האחרונות תקופה לא קלה.

סעיד אלחרומי: ישנה הגבלה על הפעילות הימית שלהם, על שטח הדיג.

סעיד אלחרומי: ישנו צמצום בשטח הנמל ביפו, למרחב צר מאוד.

סעיד אלחרומי: רוב השטח עובר להיות נדל"ן למסחר.

סעיד אלחרומי: שטח האחסון שמשתמשים בו הדייגים הוא מאוד קטן, לא מספיק לכלל הדייגים.

סעיד אלחרומי: גם ההאנגר הגדול הזה שהמחסן נמצא בו כמעט ומתפורר.

סעיד אלחרומי: הם לא יכולים להעביר דלק לסירות שלהם – כמו שהיה בעבר – אלא בג'ריקנים ממרחק של מאות מטרים.

סעיד אלחרומי: לכן אני קורא לכל הנוגעים בדבר לטפל בסוגיה דחופה זאת ולשמר את הפעילות של הדייגים.

סעיד אלחרומי: הם מפרנסים מעל 1,500 נפשות.

סעיד אלחרומי: אני קורא למשרד החקלאות, לענף הדיג וגם לעיריית תל אביב-יפו לקחת את העניינים בידיים.

סעיד אלחרומי: תודה, כבודו.

יולי יואל אדלשטיין: תודה לחבר הכנסת אלחרומי.

יולי יואל אדלשטיין: חבר הכנסת יהודה גליק, בבקשה, אדוני, ואחריו – חבר הכנסת יוסי יונה.

יהודה גליק: אדוני היושב-ראש, כנסת מתוקה, חבריי חברי הכנסת המתוקים והמתוקות מן הקואליציה ומן האופוזיציה, שלום לנשים המקסימות בלבן.

יהודה גליק: באתי לפה רק כדי שאני אוכל לראות את היופי הלבן הזה.

יהודה גליק: אתמול הודעתי שאני מסיר את כל מחויבותיי לקואליציה עד אשר הממשלה תקבל החלטה לטפל ולמגר את מכת העישון.

יהודה גליק: נשאלתי על ידי רבים ברשתות החברתיות: על נושא כזה שולי אתה מאיים?

יהודה גליק: אז אני מבקש להבהיר בחצי דקה שנותרה לי דבר מאוד פשוט: העישון הוא סיבת המוות מספר אחת בישראל; ממנו מתים מדי שנה אלפי אנשים.

יהודה גליק: למי שלא הבין: העישון הוא סיבת המוות מספר אחת בישראל שממנו מתים מדי שנה אלפי אנשים.

יהודה גליק: למי שלא קלט: העישון הוא סיבת המוות מספר אחת במדינת ישראל; ממנו מתים מדי שנה אלפי אנשים.

יהודה גליק: למי שלא קלט: העישון הוא סיבת המוות מספר אחת במדינת ישראל; ממנו מתים מדי שנה אלפי אנשים.

יהודה גליק: זה אומר 30 אתמול, 30 היום, 30 מחר.

יהודה גליק: ומי שחושב שזה נושא שולי, שיזכור לעצמו ויגיד לי: זה נושא שולי.

יהודה גליק: כי העישון הוא סיבת המוות מספר אחת במדינת ישראל; ממנו מתים מידי שנה אלפי אנשים.

יהודה גליק: תודה רבה.

קריאה: תודה.

יולי יואל אדלשטיין: תודה לחבר הכנסת יהודה גליק.

יולי יואל אדלשטיין: חבר הכנסת יוסי יונה, בבקשה, אדוני, ואחריו – חבר הכנסת עבד אל חכים חאג' יחיא.

יוסי יונה: אדוני היושב-ראש, יש שגורסים שדמוקרטיה נעשית פעם בארבע שנים – כשהאזרח והאזרחית באים וקובעים את דפוס הצבעתם – אבל כפי שאנחנו רואים המון פעמים ומשתאים ונפעמים מהמופעים של הדמוקרטיה, היא נעשית גם במהלך השנה.

יוסי יונה: יש לנו פה דוגמה יפה של נשים עושות שלום – דוגמה יפה לפעילות של החברה האזרחית – שחושבות שדמוקרטיה היא לא רק פעם בארבע שנים, אלא לבוא מדי יום, מדי שבוע, ולהשפיע על תהליך קבלת ההחלטות במדינת ישראל.

יוסי יונה: ובוודאי אדוני היושב-ראש, יש לציין את ההפגנות שנעשו ונעשות ברחבי הארץ, מתוך כוונה להסב את תשומת ליבנו ומתוך כוונה להפעיל אותנו נגד השחיתות הפושה בחברה הישראלית.

יוסי יונה: אני רוצה להצדיע מכאן למפגינים, למתקהלים, כי בסופו של יום, הקרדיט להסרתו – אני מקווה כך – של חוק ההמלצות מסדר-היום של הכנסת, הוא בראש ובראשונה לזכותם של המפגינים, של החברה האזרחית התוססת והחזקה שבאה ואמרה: עד כאן.

יוסי יונה: אנחנו נענינו ושיתפנו פעולה, יחד איתם, כדי להסיר את חוק החרפה משולחנה של הכנסת.

יוסי יונה: תודה, אדוני היושב-ראש.

אורן אסף חזן: איזה חוק, יונה?

יולי יואל אדלשטיין: תודה, חבר הכנסת יוסי יונה.

יולי יואל אדלשטיין: חבר הכנסת עבד אל חכים חאג' יחיא.

יולי יואל אדלשטיין: אחריו – חברת הכנסת לאה פדידה.

עבד אל חכים חאג' יחיא: בסם אללה א-רחמאן א-רחים.

עבד אל חכים חאג' יחיא: כבוד היושב-ראש, מסגד אל-אקצא – אנחנו חוזרים פעם אחרי פעם ומדברים על כך שהוא המסגד של המוסלמים ואך ורק של המוסלמים.

עבד אל חכים חאג' יחיא: עד היום נכנסו יהודים תחת המחסה של הסטטוס-קוו לתחום מסגד אל-אקצא, ומי שרצה לעלות לרחבה של כיפת הסלע – המשטרה מנעה ממנו, במיוחד כשגם יש איסור הלכתי מרבנים.

עבד אל חכים חאג' יחיא: אבל בשבוע האחרון עלתה קבוצה גדולה בחסות המשטרה.

עבד אל חכים חאג' יחיא: בליווי המשטרה נכנסו עד השערים של מסגד כיפת אל-אקצא.

עבד אל חכים חאג' יחיא: הנושא הזה חמור מאוד.

עבד אל חכים חאג' יחיא: אני מזהיר, כי עוד לא שכחנו את המקרים, בגלל התפרעויות – בתוך מסגד אל-אקצא – של יהודים שאסור להם להיכנס – –

ענת ברקו: את הרצח של השוטרים לא שכחת?

ענת ברקו: את הרצח של השוטרים של הלוחמים לא שכחת – – –

עבד אל חכים חאג' יחיא: – – ואסור להם – – –

ענת ברקו: את הרצח של השוטרים לא שכחת, אני מקווה – אלה שבאו לבדוק שתתפללו כמו שצריך.

עבד אל חכים חאג' יחיא: כל פעם צריך להשתיק אותה כי היא מדברת שטויות.

עבד אל חכים חאג' יחיא: הגיע הזמן להפסיק – –

ענת ברקו: אה, זה שטויות?

עבד אל חכים חאג' יחיא: – – כי אסור לעלות למקום הזה, ואסור – – – בגלל מסגד אל-אקצא.

עבד אל חכים חאג' יחיא: המסגד הוא מסגד, אין לו שום אחר מלבד מסגד.

עבד אל חכים חאג' יחיא: לכן מסגד אל-אקצא – צריך לשמור על קדושתו ואסור להיכנס אליו, ואם כבר נכנסו, לא להגיע יותר מדי רחוק.

ענת ברקו: – – – קיים – – – מפוצצים מסגדים בכול מקום.

עבד אל חכים חאג' יחיא: כי גם המשטרה – – – סגירת מסגד אל-אקצא נכנסה ונכנסה גם לכיפת הסלע ולקחה פרטים שאסור לה לגעת בהם ואסור לה להגיע לשם.

עבד אל חכים חאג' יחיא: אני פה מזהיר, אני פה מתריע, והגיע הזמן שגם אנשים – –

ענת ברקו: – – – בעיה עם המשטרה?

עבד אל חכים חאג' יחיא: – – יחשבו – – – החוק, ולא ילכו אחרי קיצוניים מטופשים.

עבד אל חכים חאג' יחיא: תודה.

יולי יואל אדלשטיין: תודה לחבר הכנסת עבד אל חכים חאג' יחיא.

ענת ברקו: מה קרה?

ענת ברקו: ירצחו את השוטרים – – –

עבד אל חכים חאג' יחיא: – – –

יולי יואל אדלשטיין: חברת הכנסת ענת ברקו, את רוצה את הדקה שלך או כבר מיצית אותה?

ענת ברקו: לא מיציתי.

ענת ברקו: יש לי הרבה מה להגיד.

עבד אל חכים חאג' יחיא: – – – תפסיקי.

עבד אל חכים חאג' יחיא: תפסיקי כבר.

עבד אל חכים חאג' יחיא: הגיע הזמן שתפסיקי – – –

ענת ברקו: ירצחו את השוטרים?

עבד אל חכים חאג' יחיא: – – –

ענת ברקו: אתה מאיים על המשטרה?

ענת ברקו: מי יודע מה יקרה?

ענת ברקו: כבר רצחו שם שוטרים.

נחמן שי: איזה אקסטזה.

נחמן שי: מה האקסטזה הזאת?

לאה פדידה: כבוד היושב-ראש, חברי וחברות הכנסת, נשים עושות שלום, אתמול נפל דבר: 0:1 לציבור מול ראש הממשלה בנימין נתניהו.

לאה פדידה: כנראה שהציבור לא מסכים יותר – – –

מיקי רוזנטל: את אומרת שראש הממשלה אפס?

לאה פדידה: תתרגם לבד.

לאה פדידה: 0:1 לציבור, ואני אומרת שנפל דבר כי הציבור החליט: די.

לאה פדידה: לא מסנוורים את עיניו ולא מתעתעים בו.

לאה פדידה: אם שמים חוק שאינו מגלה את האמת, ואם שמים חוק שרע לציבור – אז הציבור יודע להגיד את דברו ולצאת לרחובות ולהזעיק את חברי וחברות הכנסת.

לאה פדידה: ואני מקווה מאוד שגם בישיבה שלכן יום יבוא ותגידו: הזזנו משהו ועשינו משהו, ולא לחינם אתן יושבות שם, כי לציבור יש כוח וזה נותן לנו, לחברי וחברות הכנסת, להיות שליחים ושליחות נאמנות שלכם.

לאה פדידה: לצערי הרב, התבשרנו שמחר החוק הזה שוב עולה על סדר-יומה של הוועדה.

לאה פדידה: זה שראש הממשלה הוציא את עצמו, זה היה המוקש הגדול שסוף-סוף הראה לכולנו שבעצם החוק נועד לו, אבל לא בגלל זה צריך להמשיך ולפגוע במשטרה, בפרקליטות ובאזרחי מדינת ישראל.

לאה פדידה: תודה.

יולי יואל אדלשטיין: תודה לחברת הכנסת פדידה.

יולי יואל אדלשטיין: חבר הכנסת דב חנין, בבקשה, אדוני, ואחריו – חבר הכנסת סעד.

דב חנין: תודה לך, אדוני היושב-ראש.

דב חנין: במוצאי שבת צעדנו בשדרות רוטשילד בתל אביב, עשרות אלפי אזרחים ואזרחיות, כדי למחות נגד שלטון מושחת ונגד חוקים שעברו על כל הקווים האדומים.

דב חנין: אדוני היושב-ראש, כאשר השלטון מאבד את כל המעצורים שלו, העם חייב לעצור אותו.

דב חנין: דמוקרטיה היא לא רק הזכות, ואפילו החובה, להשתתף בבחירות אחת לכמה שנים; דמוקרטיה היא גם היכולת והחובה שלנו להשפיע בין בחירות לבחירות, להשמיע את הקול שלנו, ללחוץ ולגרום למקבלי ההחלטות להימנע מלעשות מעשים רעים ולעשות מעשים טובים.

דב חנין: המחאה הציבורית הזאת הצליחה במהירות רבה.

דב חנין: הינה, מייד שמענו שחוק ההמלצות בהתחלה נדחה ואחר כך ישונה, ואולי בסופו של דבר הוא יבוא לקבורת חמור במקום שראוי לו.

דב חנין: אני מנצל את ההזדמנות הזאת כדי לקרוא מכאן לציבור ללמוד את הלקח הזה.

דב חנין: אני קורא לאזרחים להשמיע את קולם.

דב חנין: אני מברך את הקבוצה המרשימה של נשים עושות שלום, שכמו בכל שבוע מגיעות ליציע בכנסת ומבטאות את המימוש של הזכות ושל החובה האזרחית להשמיע קול וללחוץ על מקבלי ההחלטות ללכת בכיוון נכון וראוי יותר.

דב חנין: בדרך הזו אזרחים ואזרחיות יכולים, צריכים – וגם ישפיעו.

דב חנין: תודה רבה.

יולי יואל אדלשטיין: תודה לחבר הכנסת דב חנין.

יולי יואל אדלשטיין: חבר הכנסת סאלח סעד, בבקשה, אדוני.

יולי יואל אדלשטיין: אחריו – חברת הכנסת יעל גרמן.

סאלח סעד: אדוני היושב-ראש, הנאום שלי היום מוקדש לרצח אכזרי של בחור בן 30, סעיד אמל קבלאן, אשר התרחש בשבוע שעבר בבית ג'ן.

סאלח סעד: ברצוני קודם להביע תנחומים ולהשתתף בצער המשפחה.

סאלח סעד: רוצחי הצעיר טרם נתפסו, ועודם נמצאים חופשיים בינינו.

סאלח סעד: אדוני היושב-ראש, אני רוצה להביע תרעומת וזעזוע עמוק על אוזלת ידה של משטרת ישראל במלחמתה בפשיעה במגזר הערבי והדרוזי.

סאלח סעד: משטרת ישראל איננה מתייחסת ואיננה מייחסת חשיבות לצמיחה המתמדת במספר הרציחות בקרב בני המיעוטים.

סאלח סעד: כמו כן, חקירת פשיעה זו מתנהלת בעצלתיים.

סאלח סעד: אנו לא נהיה חברה מתוקנת, עד אשר יהיה שוויון בהתייחסויות גם בתחום זה.

סאלח סעד: אני קורא למשטרת ישראל לפעול בהקדם האפשרי לאיסוף הנשק הבלתי-חוקי במגזרי המיעוטים על כל עדותיהם, ולהקדיש לכך את תשומת הלב הראויה.

סאלח סעד: מבצעי החזרת הנשק האנונימיים הם מעט מדי, ונקווה שלא מאוחר מדי.

סאלח סעד: דם המגזר אינו הפקר.

יולי יואל אדלשטיין: תודה לחבר הכנסת סעד.

יולי יואל אדלשטיין: חברת הכנסת יעל גרמן, ואחריה – חבר הכנסת נחמן שי.

יעל גרמן: תודה רבה לך, אדוני היושב-ראש.

יעל גרמן: חבריי חברי הכנסת, אני פונה אליך, אדוני היושב-ראש, אני פונה אל השרים, אל אלה שנמצאים פה ואלה שלא נמצאים פה, ומבקשת לחשוב מחדש על מה שנקרא: חוק המרכולים החדש, או אם תרצו: חוק שבירת הסטטוס-קוו, בעיניי.

יעל גרמן: אנחנו רק עכשיו סיימנו מאבק קשה מאוד נגד חוק שכל הציבור לא רצה בו – מה שאנחנו קוראים חוק ההמלצות, יש לו שם יותר מדויק – ואנחנו ניכנס שוב למאבק, למאבק שחבל להיכנס אליו, למאבק שיפצל את החברה.

יעל גרמן: בזמנים האלה אנחנו צריכים לחשוב איך לאחד ולא איך לפצל.

יעל גרמן: לכאורה, אני יכולה לבוא ולומר: יש עתיד, אנחנו מובילים את הנושא, אם באמת ניכנס למאבק אולי נקבל עוד מנדטים.

יעל גרמן: לא.

יעל גרמן: זה לא מה שמעניין אותנו ולא מה שמעניין אותי.

יעל גרמן: אני רוצה לחיות בשלום עם החרדים.

יעל גרמן: אני רוצה שנמצא מכנה משותף, אבל אני מאוד מבקשת מידידיי – ואני אומרת: יש לי חברים בקרב החרדים באמת – אני מבקשת מהם: חיה ותן לחיות.

יעל גרמן: אני לא איכנס אליכם לבני ברק ואבקש מכם לפתוח חנויות, ולא איכנס אליכם לבתי הכנסת ואבקש שתושיבו את הגברים ואת הנשים יחדיו.

יעל גרמן: לא.

יעל גרמן: אני אשמור מכל משמר על הדרך שבה אתם מוצאים לנכון לקיים את המצוות.

יעל גרמן: אנא כבדו גם אותנו, אלה שלא מקיימים את המצוות.

יעל גרמן: תנו לנו לחיות בדרכנו, לפתוח מרכולים שלא מפריעים לכם וגם לאשר תחבורה ציבורית מצומצמת בשבת.

יולי יואל אדלשטיין: תודה.

יעל גרמן: אנחנו יכולים לחיות ביחד, אם אף אחד לא יכפה את דעתו על האחר.

יולי יואל אדלשטיין: תודה לחברת הכנסת יעל גרמן.

יולי יואל אדלשטיין: חבר הכנסת נחמן שי, בבקשה, אדוני, ואחריו – חבר הכנסת ישראל אייכלר.

נחמן שי: אדוני היושב-ראש, חבריי חברי הכנסת, אני מצטרף לקודמיי ומודה ל-100 הנשים מתנועת נשים עושות שלום שמגיעות אלינו אחת לשבוע לכנסת, עוברות בוועדות, באירועים השונים ונמצאות אצלנו ביציע.

נחמן שי: אני חושב שזה מפגן של עוצמה, של דבקות במטרה.

נחמן שי: אני מקווה שהוא ילך ויתפשט ויצטרפו עוד ועוד נשים, ובאמת יהיה פה כוח גדול שיילחם למען השלום.

נחמן שי: אני רוצה לומר דבר על נושא שעומד על סדר-היום.

נחמן שי: בעצם, הכנסת מקדישה מחר זמן לאנשים עם מוגבלויות, ואתמול היה היום הבין-לאומי.

נחמן שי: רציתי לומר היום תודה לקבוצה – למועדון הפועל קטמון בירושלים – מועדון ספורט, אבל מועדון ספורט מיוחד מאוד, מפני שהוא מועדון קהילתי, שצומח בתוך הקהילה, ויש בו רוח אחרת לחלוטין.

נחמן שי: המועדון הזה אימץ שתי קבוצות של אנשים עם מוגבלות, אנשים עם מוגבלות נפשית ואנשים עם מוגבלות פיזית, והם, יחד עם שחקני המועדון ועם הפעילים בו, מקיימים פעילות ספורטיבית, משחקים כדורגל, שזה תמיד ספורט פופולרי, ומערבים את עצמם ואת האנשים עם המוגבלות בתוך החברה.

נחמן שי: מוביל את זה בחור בשם פיליפס, שהוא עצמו היה בחיל הים, הפך לנכה, ואחר כך, מתוך הנכות הזאת הוא צמח, הוא פעיל, הוא משתתף בפעילויות, הוא התחתן ובנה את חייו מחדש, ואני חושב שכל המכלול הזה הוא דוגמה שאני מאוד מקווה שהחברה הישראלית תאמץ.

נחמן שי: תודה.

יולי יואל אדלשטיין: תודה לחבר הכנסת שי.

יולי יואל אדלשטיין: חבר הכנסת ישראל אייכלר, בבקשה, אדוני.

יולי יואל אדלשטיין: אחריו – חברת הכנסת ענת ברקו.

ישראל אייכלר: כבוד היושב-ראש וחברי הכנסת, שמענו היום את יושב-ראש ישראל ביתנו חבר הכנסת אביגדור ליברמן, שר הביטחון; הוא הסביר כי המצב הביטחוני בסוריה, בעזה ובלבנון אינו מאפשר לנו לפרק ממשלות וללכת לבחירות מוקדמות, והוא צודק.

ישראל אייכלר: באותה נשימה הוא האשים את המפלגות החרדיות בהפרת הסטטוס-קוו, בחוק שבא בסך הכול להחזיר לשר הפנים את הסמכות לאשר או לא לאשר חוקי עזר עירוניים המתירים חילול שבת.

ישראל אייכלר: זהו שקר וסילוף האמת, כי תיקון והחזרת הסטטוס-קוו זה מה שאנחנו עושים, ותו לא.

ישראל אייכלר: וכל האחריות להפלת הממשלה תיפול על מי שיכשיל את החוק הזה.

ישראל אייכלר: אנחנו, אדוני היושב-ראש, מאמינים שבלי שבת אין ביטחון ובלי שמירת שבת אין ארץ ישראל ואין זהות יהודית.

ישראל אייכלר: חילול השבת הוא סכנה ביטחונית לקיום היישוב היהודי בארץ ציון וירושלים.

ישראל אייכלר: והנביא ירמיהו אמר, והנבואה התגשמה בימי החורבן: "וקדשתם את יום השבת כאשר צויתי את אבותיכם" וכו', "וישבה העיר הזאת לעולם", "ואם לא תשמעו אלי לקדש את יום השבת", וכו', "והצתי אש בשעריה", והיא "לא תכבה".

ישראל אייכלר: השר ליברמן חייב לתמוך בכל החוקים ששומרים את הסטטוס-קוו, אחרת הוא מפר את המשמעת הקואליציונית, מפרק את הממשלה ופוגע במצב הביטחוני בסוריה ובעזה.

ישראל אייכלר: תודה רבה.

יולי יואל אדלשטיין: תודה לחבר הכנסת אייכלר.

יולי יואל אדלשטיין: חברת הכנסת ענת ברקו, בבקשה, גברתי.

יולי יואל אדלשטיין: אחריה – חברת הכנסת עאידה תומא סלימאן.

ענת ברקו: אדוני היושב-ראש, כנסת נכבדה, כבוד השר בנט, נרצח לנו חייל לפני שלושה ימים, רון קוקיא, סמל רון קוקיא, לוחם נח"ל שנרצח על ידי שני אזרחי ישראל מהפזורה הבדואית שפשוט שחטו אותו.

ענת ברקו: ראו חייל עומד באמצע העיר, כדי לחטוף את הנשק, כדי לבצע פיגועי טרור או פשיעה, הם רצחו חייל.

ענת ברקו: וזה לא המקרה הראשון, ואני חושבת שצריך להביא את זה בחשבון.

ענת ברקו: מהצד השני, כשאנחנו רואים לוחם גיבור כמו רון, שנהרג על משמרתו, רואים מורה בעמק חפר, מנהלת בית ספר, שמרשה לעצמה להטיף לסרבנות, אדוני שר החינוך, גם בפיייסבוק, גם עם שלטים "אפשר גם אחרת", כשהיא מלווה את בתה לכלא, סרבנית גיוס מוצהרת.

ענת ברקו: ומילא, היא מלווה את בתה, נגיד, ניחא, זה לא היא; אבל גם להטיף ולקרוא לסרבנות, ולהפוך את זה לאידיאולוגיה ולקרוא להפרת חוק – זה העניין.

ענת ברקו: והיום היה דיון על זה, אדוני היושב-ראש, בוועדת החינוך, וראינו להקת מעודדים של סרבנות שהגיעו לדיון, כאלה שגם מרשים לעצמם ללוות סרבניות – כמו חברת הכנסת עאידה תומא סלימאן, שמעודדת סרבנות ומלווה סרבניות לכלא; זה הדבר היחיד שהיא מוכנה לעשות למען חיילות צה"ל, כי אצלה בוועדה כמובן הן לא באות לידי ביטוי – –

יולי יואל אדלשטיין: תודה.

ענת ברקו: – – ואחרים אותו הדבר.

ענת ברקו: חבל.

ענת ברקו: יש חוק במדינת ישראל, ואין לכבד חוק באופן סלקטיבי.

יולי יואל אדלשטיין: תודה.

ענת ברקו: חוק שירות חובה, לכן כולם משרתים ולא קוראים לסרבנות, ואני קוראת לשר החינוך לבדוק את העניין הזה ולבחון אם המנהלת הזאת יכולה להמשיך בתפקידה.

ענת ברקו: תודה.

יולי יואל אדלשטיין: תודה לחברת הכנסת ברקו.

יולי יואל אדלשטיין: חברת הכנסת עאידה תומא סלימאן.

יולי יואל אדלשטיין: אחריה – חבר הכנסת איציק שמולי, והוא יהיה הדובר האחרון בנאומים בני דקה.

עאידה תומא סלימאן: כבוד היושב-ראש, למרות כל הניסיונות לגרור אותי לדיונים צדדיים, אני אתמקד בנושא שמאוד חשוב לי ואני רוצה לדבר עליו.

עאידה תומא סלימאן: היום, או אתמול בלילה, בשעה 01:30, לפנות בוקר, נורה צרור של 14 קליעים לתוך חדר השינה, לזכוכית של חדר השינה של אחד מהפעילים הפוליטיים של המפלגה שלנו, אבל הוא בעיקר גם איש מאוד פעיל חברתית – הוא ואשתו:

עאידה תומא סלימאן: אשתו מחנכת מאוד ידועה בעיר שלה, טירה, והוא עצמו אומן ועיתונאי.

עאידה תומא סלימאן: חברנו תמים אבו-חיט יצא בשלום – הוא ובני משפחתו – מכל הנושא הזה.

עאידה תומא סלימאן: למה אני מזכירה?

עאידה תומא סלימאן: כי זה מצב יומיומי כמעט בכל הכפרים והערים שלנו.

עאידה תומא סלימאן: בעיר טירה, לצערי, משתוללות כנופיות, אפשר לשלם להן כסף והן יירו, והן יהרגו, והן ירצחו כל אדם שהן קיבלו כסף עבורו.

עאידה תומא סלימאן: אני חושבת שהגיע הזמן שמשטרת ישראל תפעל בתקיפות יתר עם כנופיות אלה.

עאידה תומא סלימאן: בלי לחסל את כנופיות הפשע האלה אנחנו נחיה במצב שתואר בסוף השבוע בכפר סאלם, שבו ילדים ישנים בתוך האמבטיה כי הם מפחדים מהקליעים שנכנסים לבתים שלהם.

יולי יואל אדלשטיין: תודה.

יולי יואל אדלשטיין: תודה לחברת הכנסת עאידה תומא סלימאן.

יולי יואל אדלשטיין: חבר הכנסת איציק שמולי, בבקשה, אדוני.

איציק שמולי: תודה רבה, אדוני היושב-ראש, היום התקיים כינוס חירום ביוזמת כמה חברי כנסת – גם אנוכי, גם חברת הכנסת אלהרר, גילאון, חמד עמאר, הרצוג וח"כים נוספים – כדי להדגיש את הצורך לממן טיפול מציל חיים עבור 12 ילדי דושן, שבעצם לא קיבלו דירוג גבוה בסל הבריאות, והמשמעות של ההחלטה הזאת עבור חלק מהילדים, חלילה – אני לא רוצה להגיד את זה אפילו בקול רם.

איציק שמולי: לכן אנחנו בעצם קוראים גם למשרד הבריאות, גם למשרד האוצר, למצוא את הדרך לממן את התרופה מצילת החיים, כדי שלא נגזור גזרה נוראה כל כך על חיים של ילדים, קל וחומר בשעה שיש עודפים אדירים של כספים בקופת המדינה.

איציק שמולי: תודה רבה.

יולי יואל אדלשטיין: תודה לחבר הכנסת שמולי.

יולי יואל אדלשטיין: עד כאן נאומים בני דקה.

יולי יואל אדלשטיין: [מס' מ/1098; "דברי הכנסת", מושב שלישי, חוב' ז', עמ' 18886, וחוב' ל"א, עמ' 22670; נספחות.

יולי יואל אדלשטיין: ]

יולי יואל אדלשטיין: אנחנו עוברים לחקיקה.

יולי יואל אדלשטיין: הצעת חוק איסור הלבנת הון (תיקון מס' 26 והוראת שעה), התשע"ח–2017, לקריאה שנייה וקריאה שלישית.

יולי יואל אדלשטיין: יציג את ההצעה יושב-ראש ועדת החוקה, חוק ומשפט חבר הכנסת ניסן סלומינסקי.

יולי יואל אדלשטיין: בבקשה, אדוני.

ניסן סלומינסקי: אדוני היושב-ראש, רבותיי השרים, חבריי חברי הכנסת, הנושא של הלבנת הון הוא בנפשנו; יש הון עתק, רשות המיסים עושה מאמצים גדולים מאוד, ואנחנו משתדלים לעזור לה, כדי שאפשר יהיה לאסוף מההון השחור כמה שאפשר.

ניסן סלומינסקי: דבר נוסף, אנחנו חייבים להיות שייכים לקהילה הבין-לאומית.

ניסן סלומינסקי: אם חס ושלום לא נחוקק את החוקים הנכונים ונוצא מהרשימה הבין-לאומית, זה יהיה אסון למדינת ישראל.

ניסן סלומינסקי: לכן אנחנו משתדלים מאוד, ויש לנו סדרה של חוקים שהעברנו.

ניסן סלומינסקי: החוק הזה אומר שלושה דברים – חוק איסור הלבנת הון (תיקון מס' 26), התשע"ח, אומר שלושה דברים.

ניסן סלומינסקי: דבר ראשון – אדם שנכנס לישראל או יוצא מישראל ויש לו כסף מזומן חייב לדווח על זה.

ניסן סלומינסקי: היה סכום מסוים, 100,000 שקל, שעד אז הוא לא צריך לדווח, הורדנו את הסכום ל-50,000, כדי שהוא רק ידווח, שידעו.

ניסן סלומינסקי: הוא לא צריך לעשות שום דבר, אבל מהרגע שהוא מדווח יהיה אפשר לעקוב אחרי זה.

ניסן סלומינסקי: דבר שני – אם לאדם יש עסק ומגיע מישהו שרוצה לקנות, והוא יודע שהכסף הזה מגיע מכסף של הון שחור, אסור לו לבצע את העסקה או שהוא צריך לדווח עליה למשטרה.

ניסן סלומינסקי: אם הוא עושה – הסכום שמדובר עליו זה עד 150,000 שקל במצטבר.

ניסן סלומינסקי: אם העסקה במשך תקופה מסוימת, של חודשיים, מגיעה ל-150,000 שהוא קונה ממנו, הוא צריך לדווח.

ניסן סלומינסקי: הדבר השלישי הוא היכולת – כדי שיהיה יותר מעקב, אנחנו מאפשרים לרשות להלבנת הון להעביר מידע גם לחקירות שוטרים, שחוקרים, גם לרשות ניירות ערך, כדי שיהיה אפשר לעכב.

ניסן סלומינסקי: אני חושב שזה חוק שמקובל על כולם, הוא עושה טוב יותר.

ניסן סלומינסקי: אני חושב שאין הסתייגויות על זה.

ניסן סלומינסקי: אני מבקש מכולם לתמוך בחוק.

ניסן סלומינסקי: תודה רבה.

יולי יואל אדלשטיין: תודה ליושב-ראש ועדת חוקה, חוק ומשפט.

יולי יואל אדלשטיין: אין הסתייגויות, אכן, אבל יש בקשות דיבור.

יולי יואל אדלשטיין: חברי הכנסת מיכל רוזין, אילן גילאון, עיסאווי פריג', תמר זנדברג, מוסי רז.

יולי יואל אדלשטיין: מישהו מעוניין לנמק את הבקשות?

יולי יואל אדלשטיין: בבקשה, חבר הכנסת עיסאווי פריג'.

יולי יואל אדלשטיין: בבקשה, אדוני.

עיסאווי פריג': אדוני היושב-ראש, שרים מכובדים, חבריי חברי הכנסת, אורחים ואורחות נכבדות, חברים, כשקמתי היום ועליתי לכנסת, בדרך שהגעתי אני מדבר עם החברים: מה יש לנו בתפריט היום.

עיסאווי פריג': מה יש לנו בתפריט היום על סדר-היום, מה מכינים לנו.

עיסאווי פריג': אני עובר על התפריט – ותזמינו בית מלון, היום אתם עובדים עד שעה מאוחרת, היום תישארו עד 23:00, 24:00, בלילה, עד שעה מאוחרת.

עיסאווי פריג': אנחנו מסתכלים על התפריט ומסתכלים על מדף ההצעות לסדר-היום והצעות החוק, ופתאום חוק ההמלצות יורד מהמדפים.

עיסאווי פריג': איננו.

עיסאווי פריג': החוק הצרפתי ירד מהמדפים.

עיסאווי פריג': חוק המרכולים ירד מהמדפים.

עיסאווי פריג': כל החקיקה ירדה מהמדפים.

עיסאווי פריג': יש שקט.

עיסאווי פריג': יש שקט.

עיסאווי פריג': ואז יש הצפה של בקשות לקיזוזים.

עיסאווי פריג': הקואליציה לא מאורגנת, החברים נכנסים אחד בתוך השני, מה קורה, ויש שושו ומושו, הרבה דיבורים.

עיסאווי פריג': יש לנו מפלגה חדשה שקמה לתחייה היום, מפלגת לא נעים.

עיסאווי פריג': מפלגת לא נעים – לא נעים להיות בקואליציה, חברים, שיש בה חקירות.

עיסאווי פריג': זה מה שיצא לנו היום.

עיסאווי פריג': יש לנו מפלגת ישראל ביתנו, ופתאום חוק מרכולים – נמכור את הסחורה בשביל החוק הזה, שתישאר קואליציה.

עיסאווי פריג': חברים, יש לנו ממשלה מתפרקת.

עיסאווי פריג': אני פונה אליכם, שרים וחברי כנסת, בואו נחסוך מהציבור את כל הווג'ע ראס שמחכה לנו.

עיסאווי פריג': הממשלה הזו צריכה ללכת הביתה.

עיסאווי פריג': עזבו ורדו מהאי-ודאות שמרחפת באולם הזה ובציבור.

עיסאווי פריג': וכל השיחות שאתם מקיימים – אתם יודעים שבחירות בפתח, אז למה לכם ולנו ולציבור כל הווג'ע ראס הזה?

עיסאווי פריג': בואו, תקומו כאן, תודיעו: אנחנו הולכים לציבור.

עיסאווי פריג': ממשלה מתפרקת.

עיסאווי פריג': לא נעים?

עיסאווי פריג': נמצא לא נעים אחר.

עיסאווי פריג': נו, חברים, מה כל השיחות?

עיסאווי פריג': אנחנו רואים את זה.

עיסאווי פריג': כל שיחות הרקע וכל הפגישות הפנימיות: מה הולך לקרות, מה הולך לקרות, מה הולך לקרות?

עיסאווי פריג': הולך לקרות שממשלה מושחתת – תם זמנה.

עיסאווי פריג': וכל יום נוסף מוסיף עוד כתם ועוד בושה לכל מרכיבי הקואליציה.

עיסאווי פריג': די כבר עם זה.

עיסאווי פריג': לא מפלגת לא נעים, ודי עם זה.

עיסאווי פריג': תודה, אדוני היושב-ראש.

יולי יואל אדלשטיין: תודה לחבר הכנסת עיסאווי פריג'.

יולי יואל אדלשטיין: חבר הכנסת מוסי רז, בבקשה.

מוסי רז: אדוני היושב-ראש, חברות וחברי הכנסת, במוצאי השבת האחרונה קם העם ואמר: די.

מוסי רז: ברחבה שמול המקום שבו הקימו את המדינה נאספו המוני אדם, בלי יכולת לזוז ממקום למקום, בצפיפות אדירה, מבלי שהביאה אותם מפלגה פוליטית, מבלי שהביא אותם ארגון כלשהו, בלי פרסום ממוסד בעיתונות או בשום מקום אחר.

מוסי רז: בכוח הווטסאפ, בכוח הפייסבוק, בכוח הטוויטר, נאספו עשרות אלפי אנשים שפשוט נמאס להם.

מוסי רז: נמאס להם שהממשלה הזו יורקת בפרצופם, נמאס להם לראות בבית הזה את התמונות שהם ראו מפה בשבועות האחרונים, נמאס להם שלא מחשיבים אותם, נמאס להם שמצפצפים עליהם – והם באו בהמוניהם.

מוסי רז: היו שם אנשים מכל המפלגות, גם אנשים שהצביעו למפלגות הקואליציה.

מוסי רז: כמובן פחות, אבל היו שם אנשים שהצביעו לכל המפלגות, שבאו להגיד: עד כאן, וצעקו: עד כאן, וצעקו את זה עוד פעם: עד כאן.

מוסי רז: ואמרו שיש לחקור את כל השחיתות כולה, שיש לעצור את חוק ההמלצות – שאולי כבר נעצר ואולי לא נעצר – אבל הוא ייעצר, כי אנשים רבים יבואו לכיכר רבין במוצאי השבת הקרובה, אפילו רבים יותר ממי שהגיעו לרחוב רוטשילד לפני יומיים, ויבהירו לממשלה הזו שיש דברים שלא ניתן לעשות; יש דברים שבהם לא ניתן לדרוך על הציבור; יש שחיתות שלא ניתן יהיה לקיים אותה; יש דברים שבהם העם יעצור אותם, גם אם הוא יצטרך להפגין בכל מוצאי שבת בכיכר רבין ובמקומות אחרים.

מוסי רז: אני רוצה להפנות מכאן דברים לאנשי סיעת כולנו.

מוסי רז: רבים מהמפגינים שם שאלו איך אפשר לגרום לסיעת כולנו להפסיק להיות שותפה לביזיון הזה.

מוסי רז: בסדר, אתם בקואליציה, אנחנו יכולים להבין את זה.

מוסי רז: אתם בוחרים לקיים את הממשלה הרעה הזו.

מוסי רז: זה לא טוב, אבל אפשר להבין את זה.

מוסי רז: אבל אל תיתנו יד לשחיתות; אל תיתנו יד להרס מערכת המשפט; אל תיתנו יד לאלה שמרימים יד על המשטרה; אל תיתנו יד לאלה שמרימים יד על בתי המשפט; אל תיתנו יד לאלה שמרימים יד על אזרחי ישראל – הם לא ישכחו לכם את זה.

מוסי רז: אני בטוח שאתם עדים לכך, ובאמת אני מתכוון אליכם, חברי סיעת כולנו, כי אני יודע שאתם מסכימים איתי.

מוסי רז: אני יודע שאתם לא שלמים עם מה שקורה.

מוסי רז: אני יודע שאתם מבינים שאת הביזיון הזה חייבים לעצור.

מוסי רז: אתם יכולים לעצור אותו.

מוסי רז: גם אם תפילו את הממשלה זה יהיה שווה את זה, אבל גם אם לא תפילו אותה, אתם יכולים לעצור את השחיתות הזו.

מוסי רז: אתם יכולים לגרום לעשרות האלפים שהגיעו במוצאי השבת האחרונה להרגיש שמישהו פה בספסלי הקואליציה מקשיב להם.

מוסי רז: אני בטוח שאתם הולכים לעשות את זה, להפיל את חוק ההמלצות ולעצור את השחיתות.

מוסי רז: תודה.

יולי יואל אדלשטיין: תודה לחבר הכנסת רז.

יולי יואל אדלשטיין: חברי הכנסת, אנחנו עוברים להצבעה.

יולי יואל אדלשטיין: הצעת חוק איסור הלבנת הון (תיקון מס' 26 והוראת שעה), התשע"ח–2017.

יולי יואל אדלשטיין: אין הסתייגויות.

יולי יואל אדלשטיין: כנוסח הוועדה בקריאה שנייה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 3 בעד סעיפים 1–17 – 82 נגד – אין נמנעים – 1 סעיפים 1–17 נתקבלו.

יולי יואל אדלשטיין: בעד – 82, אין מתנגדים, יש נמנע אחד.

יולי יואל אדלשטיין: אנחנו יכולים לעבור להצבעה בקריאה שלישית.

יולי יואל אדלשטיין: מי בעד? מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 4 בעד החוק – 85 נגד – אין נמנעים – 1 חוק איסור הלבנת הון (תיקון מס' 26 והוראת שעה), התשע"ח–2017, נתקבל.

יולי יואל אדלשטיין: 85 בעד, אין מתנגדים, יש נמנע אחד.

יולי יואל אדלשטיין: הצעת החוק אושרה כנדרש בשלוש קריאות.

יולי יואל אדלשטיין: [מס' מ/1118; דברי הכנסת, מושב שלישי, חוב' כ', עמ' 21388; נספחות.

יולי יואל אדלשטיין: ]

יולי יואל אדלשטיין: אנחנו עוברים להצעת החוק הבאה.

יולי יואל אדלשטיין: הצעת חוק ביטוח בריאות ממלכתי (תיקון מס' 62), התשע"ח–2017.

יולי יואל אדלשטיין: תציג את ההצעה לקריאה שנייה ולקריאה שלישית חברת הכנסת מירב בן ארי, בשם יושב-ראש ועדת העבודה והרווחה והבריאות.

מירב בן ארי: תודה רבה, אדוני היושב-ראש, השרים, כנסת נכבדה, הצעת חוק ביטוח בריאות ממלכתי (תיקון מס' 62).

מירב בן ארי: אני מתכבדת להציג בפניכם לקריאה השנייה ולקריאה השלישית את הצעת חוק ביטוח בריאות ממלכתי (תיקון מס' 62), התשע"ח–2017, שהגישה הממשלה.

מירב בן ארי: קופת חולים מוגבלת באפשרות להחזיק באמצעי שליטה בתאגיד אחר, כדי להבטיח כי משאביה מופנים לקיום מטרותיה.

מירב בן ארי: קופת חולים רשאית להחזיק בתאגיד אחר שעיסוקו בתחום הבריאות רק אם בידיה לפחות 20% מאמצעי השליטה, וגם זאת בכפוף להיתר משרי הבריאות והאוצר.

מירב בן ארי: למי שלא יודע, בדרך כלל, תאגיד זה 50%.

מירב בן ארי: אחוזים אלה אינם מתאימים כאשר מדובר בחברות סטרט-אפ או בחממות טכנולוגיות, כי בהן נדרשת השקעה משמעותית של הון חיצוני.

מירב בן ארי: בהצעת החוק שלפני

מירב בן ארי: כם מוצע ששרי הבריאות והאוצר יוכלו להתיר לקופות חולים להחזיק אמצעי שליטה בתאגיד שהוא חברת סטרט-אפ, הזנק, או חממה טכנולוגית בתחום הבריאות, גם אם שיעור אמצעי השליטה הוא נמוך מהשיעור הנדרש כרגיל, בכפוף לכך שקופת החולים הייתה מעורבת בגיבוש או בפיתוח של הרעיון הטכנולוגי החדשני שמפתח אותו תאגיד.

מירב בן ארי: השרים מוסמכים לקבוע בתקנות נסיבות שבהן ניתן לבצע את ההשקעה גם בלי לקבל היתר מיוחד.

מירב בן ארי: להצעת החוק לא הוגשו הסתייגויות.

מירב בן ארי: אבקש מכם לאשר את הצעת החוק בקריאה השנייה ובקריאה השלישית, גם בשביל קופות החולים אבל גם בשביל לעודד את תעשיית ההייטק בחברה הישראלית.

מירב בן ארי: תודה.

יולי יואל אדלשטיין: תודה לחברת הכנסת מירב בן ארי, שהציגה לנו לקריאה שנייה ולקריאה שלישית את הצעת חוק ביטוח בריאות ממלכתי (תיקון מס' 62), התשע"ח–2017.

מאיר כהן: אני רוצה להתנגד.

יולי יואל אדלשטיין: זכותך, אבל – חברי הכנסת, לא הוגשו הסתייגויות.

יולי יואל אדלשטיין: לכן אנחנו נצביע בקריאה שנייה כנוסח הוועדה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 5 בעד סעיפים 1–3 – 50 נגד – 44 נמנעים – אין סעיפים 1–3 נתקבלו.

יולי יואל אדלשטיין: 50 בעד, 44 מתנגדים, אין נמנעים.

יולי יואל אדלשטיין: הצעת החוק אושרה בקריאה שנייה.

יולי יואל אדלשטיין: אנחנו עוברים להצביע בקריאה שלישית.

יולי יואל אדלשטיין: מי בעד? מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 6 בעד החוק – 49 נגד – 43 נמנעים – אין חוק ביטוח בריאות ממלכתי (תיקון מס' 62), התשע"ח–2017, נתקבל.

יולי יואל אדלשטיין: בעד – 49, נגד – 43 ואין נמנעים.

יולי יואל אדלשטיין: הצעת חוק ביטוח בריאות ממלכתי (תיקון מס' 62), התשע"ח–2017, אושרה כנדרש בשלוש קריאות.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת: לקריאה שנייה ולקריאה שלישית: הצעת חוק מס הכנסה (ניכוי הוצאות הנפקה) (הוראת שעה), התשע"ח–2017, שהחזירה ועדת הכספים; מסקנות ועדת החינוך, התרבות והספורט, בעקבות דיון מהיר בהצעתו של חבר הכנסת טלב אבו עראר בנושא: 7.6 מיליון היעדרויות שנרשמו למורים בבתי הספר בישראל.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: חברי הכנסת, תם סדר-היום.

יולי יואל אדלשטיין: הישיבה הבאה תתקיים מחר, יום שלישי, י"ז בכסלו התשע"ח, 5 בדצמבר 2017, בשעה 16:00.

יולי יואל אדלשטיין: ישיבה זו נעולה.